***Pi*** (čínsky: 璧; pchin-jin: bi) je typ čínskeho artefaktu kruhovitého tvaru vytvoreného z čínskeho nefritu. Najstaršie *pi* pochádzajú z neolitu z 5. tisícročia pred Kr. neskôr boli tvorené neolitickou kultúrou Liang-ču (3400 – 2250 pred Kr.), neskoršie *pi* pochádzajú najmä z dynastií Šang, Čou a Chan. Neskôr sa pi začali používať aj v dynastiách Ming a Čching. Vyrábané boli aj zo skla.

*Pi* disk kultúry Liang-ču (Museum Angewandte Kunst, 2006)

Popis
-----

*Pi* je plochý nefritový disk s kruhovým otvorom v strede. *Pi* z obdobia neolitu sú nezdobené, zatiaľ čo *pi* pochádzajúce z neskorších období, napríklad z dynastie Čou, sú na povrchu zdobené (najmä šesťuholníkový vzor), motívmi zobrazujúcimi božstvá predstavujúce alebo spojenými s oblohou ako aj vlastnosti sily, ktorú chce nositeľ vyvolať, alebo stelesniť.

Ako prácne vyrobené predmety, *pi* svedčia o koncentrácii moci a materiálov v rukách elity.

Význam
------

*Pi* s dračím dizajnom
Neskoršie tradície spájajú *pi* s nebom a *cchung* so zemou. Disky *pi* sa opakovane objavujú zobrazené s nebeským alebo zemských motívom čo naznačuje, že kruhový tvar má symbolický význam.

Funkcia
-------

Od tých najstarších čias boli *pi* pochovávané s mŕtvymi ako symbol nebies alebo Slnka, ktorý ich mal pomôcť dostať sa do posmrtného sveta alebo "neba" a s *cchungom*, ktorý telo mŕtveho spájal so zemou. Slávnostne ich ukladali na telo do hrobov osôb vysokého spoločenského postavenia. V neolitických pohrebiskách sa pokladali na alebo blízko žalúdka, brucha a hrudníka.

*Pi* disk s duálnym dračím motívom, Obdobie bojujúcich štátov
Nefrit, podobne ako *pi*, sa v čínskej histórii používal ako dôležitý symbol hodnosti a na označenie jednotlivca morálnej kvality. Používal sa pri náboženských obradoch a iných úkonoch, *pi* ako obradný predmet symbolizoval hodnosť cisára, kráľa, vojvodu, markíza, vikomta a baróna so štyrmi rôznymi *kuej* a dvoma rôznymi diskami *pi*.

Počas vojen v dynastii Čou (asi 1046 - 256 pred Kr.) boli *pi* disky patriace vodcom porazených síl odovzdané víťazovi na znak podriadenosti.

Nefritové disky boli nájdené položené na mŕtvolách v hroboch kultúry Chung-šan (cca. 3800 - 2000 pred Kr.).

Veľkolepé pohreby pre elitu neboli pre dynastie Šang a Čou nezvyčajné. Z hrobov elity bolo vykopaných množstvo predmetov. V jednom hrobe bolo nájdených 33 *cchung* a 25 *pi*.

Vedci si nie sú istý ich presným použitím ani významom.

Cisár Čchien-lung a *pi*
------------------------

V roku 1790 dal cisár Čchien-lung z dynastie Čching na starodávne *pi* vyryť posolstvo. Na disk napísal aj deň a rok. Cisár Čchien-lung predpokladal, že *pi* je stojan na misku a tak našiel misku a vyryl do nej správy, ktoré sa zhodovali s tými na disku. Tento disk bol tiež použitý pri pohrebe cisára Čchien-lunga a pri pohreboch iných vysoko postavených ľudí. Toto *pi* sa teraz nachádza v zbierke Britského múzea.

Vplyv
-----

Dizajn zadnej strany medailí na Letných olympijských hrách 2008 v Pekingu v Číne je založený na *pi* diskoch.

Obrázky
-------

* Nefritový disk pi, kultúra Liang-ču, juhovýchodná Čína, približne 2500 pred Kr. Victoria and Albert MuseumNefritový disk *pi*, kultúra Liang-ču, juhovýchodná Čína, približne 2500 pred Kr. Victoria and Albert Museum
* Nefritové pi, Shaanxi History Museum, Xi'anNefritové *pi*, Shaanxi History Museum, Xi'an
* Neolitické nefritové piNeolitické nefritové *pi*
* Pi s dračím dizajnom, západná dynastia Chan, 4. - 2. storočie pred Kr.*Pi* s dračím dizajnom, západná dynastia Chan, 4. - 2. storočie pred Kr.
* Dekorovaný disk piDekorovaný disk *pi*
* Hrob kultúry Liang-ču s viacerými cchung a piHrob kultúry Liang-ču s viacerými *cchung* a *pi*

Referencie
----------

1. 1 2 3   *» Jade Cong* [online]. smarthistory.org, [cit. 2023-12-06]. Dostupné online.
2. 1 2 3   *Bi | Chinese Painting, Calligraphy, Ceramics | Britannica* [online]. www.britannica.com, [cit. 2023-12-06]. Dostupné online. (po anglicky)
3. 1 2 3 4  Teaching Chinese Archaeology, object 3 - NGA Archivované 8. mája 2008, na Wayback Machine
4. 1 2   *Jade cong and bi (article) | China* [online]. Khan Academy, [cit. 2023-12-06]. Dostupné online. (po anglicky)
5. ↑  MACGREGOR, Neil. *A History of the World in 100 Objects*. First American. vyd. New York : Viking Press, 2011. ISBN 978-0-670-02270-0. S. 589. (angličtina)
6. ↑  *A History of the World in 100 Objects* (object 90).
7. ↑  Design of the Medal for the Beijing 2008 Olympic Games Archivované 12. augusta 2008 na Wayback Machine

Pozri aj
--------

* Jadeit
* *Cchung*
* Rai (peniaze)

Iné projekty
------------

Commons
* Spolupracuj na Commons Commons ponúka multimediálne súbory na tému **Pi (nefrit)**

Externé odkazy
--------------

* A History of the World - Object: Ancient Jade Bi, around 3,000 years-old, inscribed with a poem by its later owner, the Chinese Qianlong Emperor". BBC and British Museum. 22 September 2008. Retrieved 17 June 2010.
* 
* Video od Smarthistory o cchung (anglicky)
*

Zdroj
-----


|  |  |
| --- | --- |
| Portal | Umelecký portálHistorický portál |

*Tento článok je čiastočný alebo úplný preklad článku Bi (jade) na anglickej Wikipédii.*